नाबालिग के अपहरण हत्या के आरोपित की गिरफ्तारी की मांग
नाबालिगलड़की के अपहरण हत्या के आरोपित को गिरफ्तार करने की मांग को लेकर बुधवार को हिंदुस्तान शिवसेना के पदाधिकारियों कार्यकर्ताओं ने रैली निकाली। एसडीएम को ज्ञापन देकर आरोपित को शीघ्र गिरफ्तार करने की मांग की गई। हिंदूस्तान शिवसेना की बैठक श्री भैंरूजी की बगीची खातोलीगेट में हुई। इसमें 19 फरवरी को नाबालिग हर्षिता का अपहरण कर हत्या करने के बाद भी पुलिस द्वारा अभी तक आरोपी को गिरफ्तार नहीं करने पर नाराजगी जताई गई। इसके बाद सभी कार्यकर्ता भगवा झंडे को लेकर नारेबाजी करते हुए रैली के रूप में रवाना हुए। रैली खातोलीगेट, जोशियों का मोहेल्ला, कटलागेट, सदर बाजार, न्यूमार्केट, ककोड़ गेट, बस स्टेंड़, टोंक रोड होते हुए एसडीएम कार्यालय पहुंची। यहां राष्ट्रीय महासचिव जितेंद्र सिंधी, जिला संयोजक रामसागर मीणा, तहसील अध्यक्ष नंदराम सैनी, बलभ्रद सिंह, अरुण अजमेरा, गोपाल सैनी, रामराज बारवाल, रामजीलाल गुर्जर, अजय, छोटू महावर, धारासिंह, विष्णु खिंची, पवन, महेश धाकड़, बालूराम सहित अन्य कार्यकर्ताओं ने एसडीएम बनवारीलाल सिनसिनवार को ज्ञापन देकर उक्त प्रकरण की जांच सीआईडी सीबी को सौंपने तथा हत्या के आरोपित को शीघ्र गिरफ्तार करने की मांग की। एसडीएम बनवारी लाल ने ज्ञापन की प्रति डीएसपी किशोरीलाल को सौंपते हुए शीघ्र कार्रवाई करने को कहा।
उनियारा. नाबालिगके अपहरण हत्या के आरोपित को गिरफ्तार करने की मांग के लिए रैली निकालते हिंदुस्तान शिवसेना के पदाधिकारी कार्यकर्ता।
hin_Deva hin_Deva hin_Deva